--颜真卿
楚国千山道,秦城万里人。镜中看齿发,河上有烟尘。
--耿湋
望阙飞青翰,朝天忆紫宸。喜来欢宴洽,愁去咏歌频。
--颜真卿
顾盼情非一,睽携处亦频。吴兴贤太守,临水最殷勤。
--耿湋...长路迢遥吞吐丝。--颜真卿
蟭螟蚊睫察难知。--皎然...苦河既济真僧喜,--李崿
新知满座笑相视。--颜真卿
戍客归来见妻子,--皎然
学生放假偷向市。--张荐...大君制六合,猛将清九垓。战马若龙虎,腾凌何壮哉。
将军临八荒,烜赫耀英材。剑舞若游电,随风萦且回。
登高望天山,白云正崔巍。入阵破骄虏,威名雄震雷。
一射百马倒,再射万夫开。匈奴不敢敌,相呼归去来。
功成报天子,可以画麟台。...清风何处起,拂槛复萦洲。--裴幼清
回入飘华幕,轻来叠晚流。--杨凭
桃竹今已展,羽翣且从收。--杨凝
经竹吹弥切,过松韵更幽。--左辅元
直散青蘋末,偏随白浪头。--陆士修
山山催雨过,浦浦发行舟。--权器
动树蝉争噪,开帘客罢愁。--陆羽
度弦方解愠,临水已迎秋。--颜真卿
凉为开襟至,清因作颂留。--皎然
周回随远梦,骚屑满离忧。--耿湋
岂独销繁暑,偏能入迥楼。--乔(失姓)
王风今若此,谁不荷明休。--陆涓...高歌阆风步瀛洲,--皎然
燂鹏爚鲲餐未休。--颜真卿
四方上下无外头,--李崿
一啜顿涸沧溟流。--张荐...居人未可散,上客须留著。莫唱阿亸回,应云夜半乐。
--颜真卿
诗教刻烛赋,酒任连盘酌。从他白眼看,终恋青山郭。
--潘述
林栖非姓许,寺住那名约。会异永和年,才同建安作。
--陆羽
何烦问更漏,但遣催弦索。共说长句能,皆言早归恶。
--权器
那知殊出处,还得同笑谑。雅韵虽暂欢,禅心肯抛却。
--皎然
一宿同高会,几人归下若。帘开北陆风,烛焯南枝鹊。
--李崿
文场苦叨窃,钓渚甘漂泊。弱质幸见容,菲才诚重诺。
--潘述...群子游杼山,山寒桂花白。绿荑含素萼,采折自逋客。
忽枉岩中诗,芳香润金石。全高南越蠹,岂谢东堂策。
会惬名山期,从君恣幽觌。...寒花护月色,坠叶占风音。--皎然
兹夕无尘虑,高云共片心。--颜真卿...李公登饮处,因石为洼尊。--颜真卿
人事岁年改,岘山今古存。--刘全白
榛芜掩前迹,苔藓余旧痕。--裴循
叔子尚遗德,山公此回轩。--张荐
维舟陪高兴,感昔情弥敦。--吴筠
蔼蔼贤哲事,依依离别言。--强蒙
岖嶔横道周,迢递连山根。--范缙
余烈暧林野,众芳揖兰荪。--王纯
德晖映岩足,胜赏延高原。--魏理
远水明匹练,因晴见吴门。--王修甫
陪游追盛美,揆德欣讨论。--颜岘
器有成形用,功资造化元。--左辅元
流霞方泔淡,别鹤遽翩翻。--刘茂
旧规倾逸赏,新兴丽初暾。--颜浑
醉后接
罒离倒,归时驺骑喧。--杨德元
迟回向遗迹,离别益伤魂。--韦介
览事古兴属,送人归思繁。--皎然
怀贤久徂谢,赠远空攀援。--崔弘
八座钦懿躅,高名播乾抻。--史仲宣
松深引闲步,葛弱供险扪。--陆羽
花气酒中馥,云华衣上屯。--权器
森沈列湖树,牢落望效园。--陆士修
白日半岩岫,清风满丘樊。--裴幼清
旌麾间翠幄,箫鼓来朱轓。--柳淡
闲路蹑云影,清心澄水源。--释尘外
萍连浦中屿,竹绕山下村。--颜颛
景落全溪暗,烟凝半岭昏。--颜须
去日往如复,换年凉代温。--颜顼
登临继风骚,义激旧府恩。--李崿...春田草未齐,春水满长溪。--李崿
出饯风初暖,攀光日渐西。--颜真卿
归期江上远,别思月中迷。--皎然...杼山多幽绝,胜事盈跬步。前者虽登攀,淹留恨晨暮。
及兹纡胜引,曾是美无度。欻构三癸亭,实为陆生故。
高贤能创物,疏凿皆有趣。不越方丈间,居然云霄遇。
巍峨倚修岫,旷望临古渡。左右苔石攒,低昂桂枝蠹。
山僧狎猿狖,巢鸟来枳椇。俯视何楷台,傍瞻戴颙路。
迟回未能下,夕照明村树。...不到东西寺,于今五十春。朅来从旧赏,林壑宛相亲。
吴子多藏日,秦王厌胜辰。剑池穿万仞,盘石坐千人。
金气腾为虎,琴台化若神。登坛仰生一,舍宅叹珣珉。
中岭分双树,回峦绝四邻。窥临江海接,崇饰四时新。
客有神仙者,于兹雅丽陈。名高清远峡,文聚斗牛津。
迹异心宁间,声同质岂均。悠然千载后,知我揖光尘。
春溪与岸平,初月出谿明。--张荐
璧彩寒仍洁,金波夜转清。--李崿
孤光远近满,练色往来轻。--颜真卿
望望随兰棹,依依出柳城。--皎然...登桥试长望,望极与天平。际海蒹葭色,终朝凫雁声。
近山犹仿佛,远水忽微明。更览诸公作,知高题柱名。...吾友驻行轮,迟迟惜上春。--颜真卿
东西出饯路,惆怅独归人。--皎然
欢会期他日。驱驰恨此身。--张荐
须知贡公望,从此愿相因。--李崿...上人居此寺,不出三十年。万法元无著,一心唯趣禅。
忽纡尘外轸,远访区中缘。及尔不复见,支提犹岌然。...顷持宪简推高步,独占诗流横素波。--颜真卿
不是中情深惠好,谁能千里远经过。--颜真卿
诗书宛似陪康乐,少长还同宴永和。--皇甫曾
夜酌此时看碾玉,晨趋几日重鸣珂。--皇甫曾
万井更深空寂寞,千方雾起隐嵯峨。--李崿
荧荧远火分渔浦,历历寒枝露鸟窠。--李崿
汉朝旧学君公隐,鲁国今从弟子科。--陆羽
只自倾心惭煦濡,何曾将口恨蹉跎。--陆羽
独赏谢吟山照耀,共知殷叹树婆娑。--皎然
华毂苦嫌云路隔,衲衣长向雪峰何。--皎然...喜嘉客,辟前轩。天月净,水云昏。--颜真卿
雁声苦,蟾影寒。闻裛浥,滴檀栾。--陆羽
欢宴处,江湖间。--皇甫曾...五杂组,绣与锦。往复还,兴又寝。不得已,病伏枕。
五杂组,甘咸醋。往复还,乌与兔。不得已,韶光度。...桂酒牵诗兴,兰釭照客情。--陆士修
讵惭珠乘朗,不让月轮明。--张荐
破暗光初白,浮云色转清。--颜真卿
带花疑在树,比燎欲分庭。--皎然
顾己惭微照,开帘识近汀。--袁高...